Downloaded from YTS.MX
SEBUAH KOMEDI ISTIMEWA NETFLIX
Saya sangat gembira dan berbesar hati berada di sini malam ini
Official YIFY movies site: YTS.MX
untuk memperkenalkan salah seorang kawan baik saya
dan pelawak yang sangat saya gemari,
Sheng Wang!
Ali Wong, semua. Ali Wong.
Terima kasih. Terima kasih banyak.
Saya sangat teruja dan bersyukur dapat berada di sini.
Apabila semakin tua, banyak perkara yang kita buat untuk pertama kali.
Itu tak boleh dielakkan.
Kadangkala kita buat perkara yang tak pernah terfikir.
Baru-baru ini saya beli seluar di Costco.
Itu penting. Itu halaman baru dalam hidup kita.
Sebab kita beli seluar di Costco apabila kita dah tak peduli.
Ketika itulah kita lepaskan ego dan mulakan perjalanan spiritual.
Betul tak?
Kita dengar orang kata, "Saya tak peduli apa orang fikir. Lantaklah."
Itu cakap saja,
sehingga ia disokong dengan pembelian seluar Costco.
Begitulah kita tahu dia serius. Dia benar-benar tak peduli.
Dia mahu seluar jenama Kirkland.
Jangan cari pasal dengan mereka.
Ada dua perkara tentang orang yang pakai seluar Kirkland.
Satu, mereka buat apa saja untuk hidup.
Dua, mereka tak takut mati.
Sebab Costco mengajar untuk melepaskan.
Sebelum masuk kedai, di dalam kereta saya, saya bermeditasi dan memotivasikan diri.
Saya kata kita akan masuk ke kawasan perang.
Kita tahu ketidakadilan akan berlaku.
Akan berlaku kekejaman.
Bersuara apabila perlu, terima yang tak boleh ubah.
Mari ke Costco.
Jika saya tak jumpa parkir kereta dalam kurang lapan minit, saya balik.
Lepaskannya. Tak apa. Hari ini bukan harinya.
Saya takkan desak. Ini Costco. Saya akan hormatinya seperti lautan.
Itu bukan jadual saya. Itu bulan dan air pasang surut.
Costco di luar kawalan kita semua.
Banyak perubahan. Saya pun tak tahu bila berlaku.
Saya baru tahu coklat biasa yang saya suka
kini dipanggil Mounds.
Mengejutkan, bukan? Sebab kita semua tahu
itu jijik.
Itu jijik.
Jika awak tak tahu apa itu Mounds, ia seperti Almond Joy,
tapi tiada badam.
Tiada kegembiraan.
Ia penuh dengan kelapa.
Sayang, coklat ini penuh dengan serat.
Mungkin coklat ini ada prebiotik.
Mounds
ialah nama yang teruk.
Saya tak faham. Ia pengeluar Almond Joy.
Namanya bahan penting dan emosi positif.
Almond Joy. Boleh tahan. Ada orang berusaha.
Siapa luluskan nama Mounds?
Mereka pernah lihat produk itu?
Sebab ia berwarna coklat dan berketul.
Mounds ialah nama yang baik jika pilihan lagi satu ialah Piles.
Cara saya makan Mounds pelik. Saya ada ritual sendiri.
Apa saya buat ialah saya buka coklat dan tabur kacang badam.
Ini pembelian berasingan.
Kemudian saya buat kegembiraan sendiri.
Saya masukkan badam ke dalam Mounds. Lebih banyak daripada Almond Joy biasa.
Saya masukkan banyak-banyak. Rangup betul. Kemudian saya makan macam ubat anjing.
Saya bertuah. Betul.
Ada perkara yang kita andaikan kita akan buat, tapi mungkin tak dapat.
Saya baru belajar sekarang. Sehingga baru-baru ini,
saya fikir saya akan miliki rumah.
Saya fikir akan ada hartanah di kedua-dua pesisiran.
Sekarang saya fikir bagus juga
jika ada singki dapur yang dalam.
Saya mahu itu. Saya pergi ke rumah kawan, "Wah, luasnya.
Sangat luas. Hidup awak senang. Tahniah.
Pasti setiap kali basuh dulang biskut,
permukaan kaunter awak tak banjir, bukan?"
Awak tak tahu cara saya hidup. Kita berbeza.
Menakjubkan betapa banyak air boleh melimpah daripada dulang biskut.
Hebat. Ia sentiasa mengejutkan.
Ia seperti ilusi optik.
Ia sangat nipis, kita tak rasa pun ia mengancam.
Kita penat dan mula gonyoh main-main.
Tiba-tiba, alamak! Vitamin saya dah di dalam lagun.
Kalau rumah terbakar, lupakan baldi, gunalah dulang biskut.
Saya terfikir bagaimana semasa saya muda,
saya selalu masuk ke kedai buku dengan rasa kagum.
Semasa kecil, saya masuk ke kedai buku dan lihat perkara yang saya akan belajar.
Apabila dewasa, saya masuk ke kedai buku
dan lihat semua perkara yang saya takkan tahu.
Ia sukar. Sukar melihat kejahilan kita dalam bentuk tulisan.
Saya tak suka.
Saya ke seksyen Pilihan Staf. Antara perkara yang saya tak tahu
ialah kegemaran Brian.
Rasa gusar dikelilingi terlalu banyak ilmu pengetahuan.
Boleh nampak, tapi tak boleh milikinya.
Ia mengusik kita, seperti kelab tarian bogel kebijaksanaan.
Saya cuba baca sedikit setiap malam. Jadikan tabiat.
Masalahnya saya cepat terlelap.
Buku lebih kuat daripada melatonin.
Ambil buku saja. Kira-kira 50 miligram setiap muka surat.
Ia semula jadi dan cepat bertindak. Kesan sampingan termasuk belajar.
Lapan jam, tiada masalah. Letak buku di atas meja tepi katil.
Terjaga pada waktu malam, nampak buku dan tertidur semula.
Tak mahu.
Ini masa tidur.
Sudah beberapa minggu saya baca buku. Masih di kata pendahuluan.
Belum masuk isi kandungannya.
Tak dikira jika halamannya masih huruf.
Saya selalu bawa buku semasa saya menjelajah,
tengah hari di pantai, piknik. Saya sentiasa bawa buku. Cuma tak baca.
Saya jarang membaca, tapi buku saya kerap berjalan.
Seronok jadi buku saya. Lihatlah dunia, sayang.
Saya perlu uruskan masa dengan lebih baik.
Saya tak tahu berapa lama lagi saya di dunia ini,
tapi pada kadar bacaan sekarang, saya rasa tinggal lapan buku saja.
Saya perlu pilih dengan bijak.
The New York Times beri saya e-mel, "73 buku untuk dibaca musim panas ini."
Awak langsung tak kenal saya.
Berhenti melanggan.
Tujuh puluh tiga buku. Musim panas ini, saya akan baca sebuah buku
atau saya akan baca e-mel ini.
Kadar muat naik terlalu perlahan.
Saya baca terlalu perlahan. Kalaulah boleh masukkan palam.
Macam The Matrix. Tahu port itu? Masukkan kord seperti ini.
7 Habits of Highly Effective People.
Saya suka berlengah. Sangat teruk. Ia satu masalah.
Lawak ini pun saya belum habis tulis.
Ia sangat teruk.
Saya risau senarai impian saya
akan jadi senarai kerja yang saya belum buat.
Bayangkan kalau doktor saya kata,
"Awak ada beberapa bulan untuk hidup," saya pula, "Alamak, saya kena cepat
bingkaikan gambar-gambar ini."
Saya tinggal dengan dinding kosong macam pembunuh.
Satu matlamat yang dah lama saya usahakan adalah memperbaiki postur.
Susah. Tak tahu boleh capai atau tak. Saya membongkok seumur hidup saya
sebab saya merendah diri.
Saya lelaki yang baik.
Bagi saya itu keadaan asal, okey?
Apabila saya lihat orang berdiri tegak, saya rasa itu tak semula jadi.
Saya rasa mereka sengaja. "Awak nak berlagak dengan saya?"
Saya pun boleh. Saya pun boleh berpura-pura yakin diri.
Sudah lama saya membongkok, postur ini rasa normal dan selesa.
Rasa macam hantar mesej yang betul.
Mesejnya, "Hei, jangan sesiapa menyakiti saya."
Jangan. Dia dah sedia sakit.
Saya rasa selamat.
Buat yang tak kenal saya, saya dari Texas. Saya membesar di Houston.
Saya pergi ke sekolah menengah yang sama dengan Beyonce.
Gila, bukan? Beyoncé
dan saya.
Hebat. Beyoncé saja dah mengujakan.
Kemudian awak tahu Sheng Wang juga dari bandar yang sama.
Wah, banyaknya bakat.
Pasti air yang mereka minum.
Saya dibesarkan dengan falsafah Buddha, tapi saya sangat berfikiran terbuka.
Saya akan ke mana-mana gereja yang ada gelanggang bola keranjang.
Itu senaman saya. Saya main bola untuk senaman jantung.
Bukan dengan sesiapa saja.
Setiap Selasa, saya jumpa kumpulan kawan yang tertentu di taman
sebab kami semua teruk dan tiada siapa nak cedera.
Permainan yang baik.
Saya tak pernah menghina, tapi saya banyak mengekek.
Sebab minda saya nak buat banyak perkara yang badan saya tak mampu.
Apabila dapat bola, minda saya fikir, okey, kita akan melintas.
Kita akan pusing dan habiskannya dengan putaran jari yang gemalai.
Badan saya pula akan baling bola ke luar sempadan.
Bola pihak lawan. Mengekek.
Ia ruang awam.
Saya tak boleh kawal siapa yang nak main,
tapi saya tahu dengan siapa saya tak nak main.
Satu tanda amaran ialah mereka nampak cergas.
Saya pula, "Awak sihat, ya? Okey.
Baguslah. Bagus untuk awak. Pasti awak mahir.
Namun, ini bukan tentang kemahiran.
Saya dan semua kawan-kawan saya di sini sebab kami ada penyakit.
Darah tinggi, kolesterol tinggi, diabetes, hati berlemak.
Kami bukan nak bermain. Kami nak tunda kematian.
Datang balik apabila ada surat doktor."
Saya suka mereka. Mereka istimewa bagi saya.
Mereka kumpulan kawan paling rawak yang saya pernah buat
sebab mereka semua lelaki dewasa
yang saya jumpa di taman.
Mereka geng taman saya.
Jika saya buat rompakan,
itulah kru saya.
Dua sebab utama. Satu, sudah lapan tahun lebih kami main bersama,
tapi kami tak tahu nama keluarga masing-masing.
Nama pertama saya pun salah. Nama saya Sheng, mereka panggil Chang.
Dua, kami terdiri daripada pelbagai latar belakang dan kemahiran.
Kita perlukan pelbagai peranan untuk menjalankan rompakan.
Ada lelaki kulit Hitam yang pasang lampu di kediaman mewah,
jadi dia ada akses ke rumah selebriti kaya di seluruh Los Angeles.
Ada penasihat kewangan warga Salvador untuk bersihkan dan uruskan duit.
Ada polis Mexico yang boleh mengganggu jika pihak berkuasa terlibat.
Ada seorang lagi yang tiada kemahiran teknikal, tapi dia orang putih.
Dia ada kuasa yang saya tak faham,
tapi dia dalam pasukan.
Kita perlu ada kepelbagaian.
Saya tak boleh main bola keranjang dengan seluar pendek lagi.
Saya terpaksa pakai seluar dalam semula.
Sebab badan saya mengalami perubahan.
Saya dapati testikel saya cuba lari.
Saya terlalu baik selama ini. Saya beri terlalu banyak kebebasan.
Sekarang ia mahu kemerdekaan.
Tak boleh. Saya perlu hentikan pemberontakan.
Pendekkan tali.
Saya tahu sebab satu hari di gelanggang, semasa bermain,
testikel saya kena bahagian dalam paha.
Terdengar bunyi tepukan yang kuat.
Saya sangat malu.
Saya gementar sebab saya tahu apa akan berlaku.
Ada orang sebut faul.
Saya perlu jelaskan, "Tidak, saya mangsa,
dan juga pelakunya."
Itu faul "testikel longgar".
Jadi…
Jadi, saya perlu beli seluar dalam.
Saya tak beli seluar dalam sejak sekolah menengah.
Sudah lama. Saya ingin tahu. Apa yang lain? Apa yang baru?
Saya buat kajian. Saya jumpa seluar dalam baru.
Tiada bukaan kelangkang.
Saya tertarik.
Saya tak guna bukaan itu. Biasanya kalau saya kencing,
saya tak sempat nak belek jahitan.
Saya terus ke tempat kencing.
Saya tiada masa cari pintu rahsia.
Jadi, saya beli. Saya teruja. Saya beli seluar dalam tanpa bukaan.
Apabila buka bungkusan, saya sedar, saya rasa saya beli seluar dalam wanita.
Apa bezanya? Seluar dalam hitam ini lembut.
Bukan itu yang saya mahu.
Ya, ia muat. Memang saiz saya.
Namun, terlalu seksi.
Saya bukan begitu.
Potongannya terlalu rendah di sini dan terlalu tinggi di sana.
Caranya memeluk pinggul dan bahagian dalam paha.
Saya tak pernah dipegang begitu.
Ia meyakinkan.
Apabila pakai seluar dalam itu, postur saya terus elok.
Kemudian, tanpa sedar, saya beralun. Saya mula…
Bukan pilihan saya, ini semangat seluar dalam melalui saya.
Saya cuma bekasnya.
Saya rasa kita patut beri diri kita peluang terbaik untuk gembira.
Saya rasa seluruh masyarakat akan lebih baik
jika kita semua setuju meloncat alternatif yang sama dengan joging.
Dunia akan lebih baik, bukan?
Sayangnya kita nafikan diri cara yang cepat dan mudah untuk gembira.
Berapa kilometer perlu lari untuk rasa gembira?
Tiada siapa tahu. Terlalu banyak.
Mulalah meloncat, pasti rasa gembira sekarang.
Bayangkan meloncat dengan tiga kawan baik awak.
Bahu bertemu bahu, dalam barisan.
Awak geng Glee.
Awak nampak hebat dan pantas.
Ia cekap.
Saya minum di bar tadi. Sepuluh minit jalan kaki dari sini.
Lapan minit sebab meloncat.
Saya sampai awal.
Saya agak lewat dalam penjagaan diri.
Saya baru mula menggunakan
losen badan yang cukup.
Faham tak? Benar-benar melembapkan seluruh badan.
Banyak betul losen.
Saya selalu tipu. Saya tak rasa saya layak guna sebanyak itu.
Saya guna sedikit saja.
Mula sapu dari atas ke bawah, jadi kaki saya sengsara.
Kemudian saya sertai Costco.
Ia mengubah hidup. Losen Costco berpatutan.
Datang dalam bekas yang besar.
Biasanya ada pam yang mudah digunakan di atas.
Masalahnya, apabila sampai dua pertiga botol, teknologi ini gagal.
Alamak! Ada banyak lagi losen, tapi tak boleh ambil dengan pam.
Pam sudah mati.
Ketika itu, awak perlu buka penutup dan guna pam macam batang celup.
Saya tak suka.
Daripada mengepam kepada mencelup, itu perubahan yang menyedihkan.
Semasa mengepam, saya rasa riang dan kaya. Saya…
Simpan bakinya.
Apabila mencelup…
Saya haiwan yang bijak.
Saya boleh guna peralatan.
Perlu pusing dan tarik serentak.
Macam sapu mentega pada roti dengan penyepit.
Saya ada losen badan.
Ada losen muka. Saya tingkatkan lagi. Saya beli krim mata.
Itu tahap seterusnya.
Krim mata hal serius sebab harganya lebih mahal.
Lebih daripada semua losen yang kita pernah beli dalam hidup,
tapi bekasnya kecil.
Kita buat alasan untuk pembelian ini. Kita hanya sapu menggunakan jari manis.
Jari yang paling lembut.
Sebab ini jari yang paling malas.
Jari manis tak mengorek, tak menuding dan tak mencarut.
Ia…
Ia hanya…
Jari manis hanya digunakan untuk berjanji dan krim mata…
yang kita sapu dengan lembut dan mulut sedikit ternganga…
Harap berkesan.
Mahal betul.
Saya perhatikan satu kedutan.
Ada satu kedutan agresif beberapa tahun kebelakangan ini.
Di sini. Saya tak boleh hentikannya. Saya terdesak.
Saya cuba rasuah kedutan, "Ini krim mata, tapi ambillah sikit."
Khas untuk awak. Jangan beritahu yang lain.
Sudah tentu ada sisa krim mata.
Awak tak mahu bazirkan sisa krim mata.
Jadi, seperti raja yang pemurah, "Okey, semua, makanlah, si gasar."
Saya tidur terlentang.
Tidur terlentang. Mereka kata muka jangan terkena bantal.
Ia buat kedutan lebih teruk.
Jadi, saya tidur terlentang, tapi saya tak suka posisi itu.
Tidur terlentang membosankan. Tak boleh peluk.
Terbujur macam puntianak.
Kadangkala saya pusing.
Mungkin hari kurang baik atau hari jadi saya.
Saya nak manjakan diri.
Itu tabiat buruk baru saya. Saya tak merokok,
tapi kadangkala saya tidur meniarap macam budak nakal.
Satu lagi pengalaman mendewasakan yang saya alami baru-baru ini ialah
saya bawa teman wanita saya buat ujian mamogram.
Ia saringan untuk kanser payudara. Itu ujian pertama dia. Saya lagi tak tahu.
Dalam ujian mamogram, mereka ambil payudara kita
dan mereka letak di atas penekan tortilla.
Kemudian mereka hentam beberapa kali.
Kejam. Saya terkejut ini rutinnya.
Saya kata, "Awak doktor atau sedang buat sandwic payudara?"
Sangat menyakitkan.
Kali pertama mereka hentam payudara teman wanita saya, dia terkentut.
Semua orang terkejut.
Dia buat apa yang perlu. Dia mempertahankan diri.
Sebab dia diserang.
Dia tak akan tewas dengan mudah.
Kita semua tahu tentang lari atau lawan, tapi kadangkala ada pilihan kentut.
Ia tak diajar di sekolah, kita belajar dalam kehidupan.
Apabila saya dengar
bunyi kentut itu,
saya terus rasa empati.
Saya rasa simpati sebab saya tahu sakit yang dia rasa.
Sebab saya tahu daya tahan sakit kami sama,
tapi saya juga tahu rasa takut terkentut di tempat awam dia lebih tinggi.
Begitulah kesakitannya.
Itu keterlaluan.
Kami di pejabat doktor dan cuba jadi sihat.
Ia tak sepatutnya seganas itu.
Ujian lelaki tak sama.
Awak tahu bagaimana saringan lelaki? Mereka pegang testikel kita.
Mereka masukkan jari ke dalam punggung.
Itu agak tenang.
Ya, kalau dibandingkan, itu lebih lembut. Saya tak kisah.
Itu untuk kesihatan saya.
Kalau tak silap, kebanyakan lelaki di sini dah buat saringan sendiri untuk suka-suka.
Untuk suka-suka dan pengetahuan.
Kenal diri sendiri.
Maksud saya, ujian itu patut sama mudah
untuk semua orang dapat penjagaan yang perlu.
Ia pasti bukan standard jika situasi terbalik.
Lelaki takkan boleh terima prosedur begini.
Jika mereka kata, "Ini saringan kanser,
tapi kami perlu hempas testikel awak beberapa kali.
Saya kata, "Doktor,
mungkin saya tiada kanser.
Saya rasa sihat. Sendi saya okey.
Saya okey. Tiada apa. Jumpa lagi."
Menakjubkan.
Ubat-ubatan yang kita ada sekarang menakjubkan.
Namun, berapa kali lagi kita perlu baca artikel
tentang penemuan penawar baru untuk kanser
yang hanya berkesan pada tikus?
Boleh berhenti cetak artikel ini?
Boleh kita bersetuju tempat artikel itu bukan dalam akhbar manusia?
Tidak.
Itu berita tikus.
Itu berita tikus yang klasik.
Itu bagus untuk komuniti tikus. Beritahulah mereka.
Beritahu mereka, kami tak perlu tahu.
Saya dapat tahu sehingga 99.6 peratus kajian itu
tak berkesan pada manusia.
Jadi, kita melabur berjuta dolar dan masa menghasilkan ubat-ubatan
untuk musuh kita.
Kita ada banyak pengetahuan tentang tikus.
Kita tak boleh sembuhkan selesema,
tapi kalau awak tikus yang ada diabetes, ekzema dan gout,
awak tak perlu risau.
Awak akan sembuh. Kami ada ubat. Awak tikus.
Masa ideal untuk jadi tikus.
Susah jadi manusia.
Susah jadi manusia di negara ini.
Sistem kesihatan kita macam cereka distopia.
Betul tak? Kalau cedera di Amerika,
pastikan kecederaan itu parah.
Cukup teruk untuk tuntut insurans.
Kalau boleh pada bulan Januari…
supaya dilindungi sepanjang tahun.
Begitulah permainannya.
Jangan cedera pada bulan Disember. Orang lemah saja begitu.
Cuma satu tahun ajaib dalam hidup saya, saya dapat capai tuntutan insurans.
Saya gembira. Saya kata, "Bagus, saya dapat durian runtuh."
Masa untuk bertindak. Saya jumpa ramai doktor.
Saya jumpa pakar untuk masalah punggung.
Apabila sampai waktu janji temu, masalah itu dah selesai sendiri.
Saya buat kajian. Saya yakin saya okey.
Saya masih hadir janji temu. Doktor sahkan kajian saya.
Dia kata, "Awak okey, tapi kalau nak, saya boleh periksa."
Ini tak perlu.
Saya dah dapat ketenangan fikiran, tapi saya fikirkan tuntutan insurans.
Saya fikirkan waktu syarikat insurans tinggalkan saya dengan bil.
Saya kata, "Baiklah.
Pergilah ambil jeli."
Mari lakukannya.
Ayuh. Jika dah bayar yuran masuk, saya akan naik kesemuanya.
Termasuk yang teruk. Saya takkan balik sampai tutup.
Kami buat. Kami buat pemeriksaan itu.
Kami tak jumpa apa-apa.
Ia tak perlu.
Dia kenakan caj mahal kepada syarikat insurans.
Dia dapat kepuasan dia.
Saya tak dapat kepuasan yang saya cari
sebab jalan keadilan ekonomi mungkin tak sepatutnya melalui punggung.
Tak rasa macam menang
apabila terbaring di sisi, dikorek doktor dan kata,
"Betul, syarikat insurans."
Ini balas dendam.
Saya selalu cuba kalahkan sistem.
Walaupun ia tak masuk akal.
Sebab itu saya ada pemerah jus
yang saya tak guna.
Kerana ada ketikanya pada waktu dewasa,
kita sedar kita perlukan nutrisi.
Namun, kita tak komited makan makan berkhasiat.
Kita nak cari kod tipu, jalan pintas. Kita jumpa jus hijau.
Jika saya minum jus, kebanyakan masalah akan selesai.
Kita beli jus di kedai
dan fikir harganya terlalu mahal.
Duit saya tak sebanyak itu.
Itu pembelian yang buat kita tertekan.
Jadi, kita mengira.
Jika beli pemerah sendiri, dalam 12 tahun, saya boleh jimat sejuta dolar.
Itu idea bernas. Kita beritahu kawan tentang rancangan hebat
dan mereka tawarkan pemerah yang mereka sudah tak guna.
Kita tak nampak bayangan masa depan. Kita menolak.
Kita kata, "Tak apa. Bukan yang ini."
Patutlah awak tak buat jus. Saya dah kaji. Saya akan dapatkan kesilapan tercanggih.
Jadi, kita bayar 400 dolar untuk pemerah jus tekan sejuk.
Kita ke pasar tani dan beli bahan paling segar.
Kita tahu segar sebab ia kotor.
Kita suka kualiti itu.
Tiada buah berkilat di pasar tani.
Semuanya kusam.
Kita beli hasil berdebu. Kita balik, sental, bilas,
potong kecil-kecil, perah, bersihkan peralatan
simpan dan sejam kemudian, kita kata, "Saya takkan buat lagi."
Tak mungkin.
Seronok main perah jus sekali,
tapi saya dah bersara.
Sudah cukup.
Pemerah itu takkan digunakan lagi sebab saya letak ia di atas peti ais
dengan habuk-habuk yang berminyak.
Awak tahu habuk itu? Itu habuk kekal.
Habuk itu takkan ke mana. Ia akan jadi minyak.
Saya rasa bersalah.
Itu 400 dolar tercegat di atas peti sejuk. Namun, bagi saya, ia satu sesi terapi.
Saya dah sembuh.
Sekarang saya beli jus di kedai. Tiada masalah, tiada tekanan.
"Sepuluh dolar sebotol? Harga itu boleh tahan."
Saya pernah buat. Saya tahu kesukarannya.
Terima kasih atas jasa awak.
Saya banyak habiskan masa membuat keputusan kecil.
Contohnya, saya makan tengah hari di restoran Popeyes.
Saya belanja diri, jadi saya cuba maksimakannya.
Saya nilai semua kombo yang ada.
Saya cuba cari nisbah kepuasan dan kos yang tertinggi.
Semasa analisis saya,
ada lelaki masuk, tanpa fikir panjang.
Dia pesan satu dada, dua biskut dan satu soda.
Ini bukan kombo.
Pesanan itu tak menjimatkan duit.
Saya terkejut.
Awak di Popeyes dan pesan ala carte?
Saya nak jadi sekaya itu satu hari nanti.
Itu impian saya. Saya nak masuk ke Popeyes dan pesan ikut suka hati.
Apa saja. Tak payah tengok menu.
Mainkan rentak. Saya akan pesan seikhlas hati.
Sukar menghindari makanan segera semasa menjelajah.
Satu malam selepas persembahan, saya kembali ke hotel.
Tinggal Wendy's saja yang buka. Ia di seberang hotel, tapi pandu lalu saja
dan saya tiada kereta.
Saya ada duit, harapan dan kaki.
Saya meloncat ke sana.
Saya ceriakan diri.
Saya ketuk tingkap dan kata, "Hei, kita berdua di sini.
Mari lakukannya."
Mereka tak teruja.
Mereka kata, "Kami tak boleh layan pesanan awak di pandu lalu."
Saya tanya, "Kenapa?"
"Untuk kesihatan dan keselamatan awak."
Saya kata, "Saya nak makan Wendy's.
Kenapa ungkit tentang itu?"
Mereka tetap tak mahu melayan saya.
Saya terpaksa telefon Uber untuk bawa saya pusing bangunan.
Arahan saya jelas. "Jemput saya di menu dan turunkan saya di tingkap."
Ini perjalanan awak?
Maaf, saya akan belikan awak nuget.
Baru-baru ini saya menjelajah. Saya di Kanada.
Di Kanada, kita hanya boleh beli arak di kedai arak yang dikendalikan kerajaan.
Saya tak tahu. Saya ke kedai runcit.
Saya terbeli enam tin bir tanpa alkohol.
Patutlah rasa tak kena. Ia pada suhu bilik. Tanda amaran kecil.
Saya balik dan masukkan lima tin ke dalam peti ais.
Setin lagi di dalam mangkuk ais supaya sejuk.
Buka tin, minum beberapa hirup. "Oh, tak menyegarkan."
Saya lihat tin. "Ini bukan alkohol.
Ini jus barli bergas."
Saya putus asa. Nampaknya malam ini saya tak mabuk.
Saya akan masuk tidur.
Tahu-tahu saja, saya dah habiskan setin.
Saya minum lagi lima tin.
Saya habiskan enam tin.
Pada masa itu, saya sedar saya di luar kawalan.
Saya juga ketagihan minuman tanpa alkohol.
Itu teruk. Saya takkan hidup lama.
Saya akan jadi orang pertama yang mati disebabkan cecair biasa.
Saya mudah ketagihan. Saya suka mencabar had.
Toleransi saya terhadap ganja dan alkohol terlalu tinggi.
Saya cuba turunkan.
Baru-baru ini kawan saya beritahu saya tentang dadah dipanggil DMT.
Ia halusinogenik kuat
yang sepatutnya beri kita rasa kematian.
Saya terbuka untuk cuba dadah itu sekali dua.
Namun, saya berhati-hati untuk tidak tingkatkan toleransi DMT.
Bagaimana jika saya betul-betul mati?
Empat puluh minit kemudian, saya kata, "Ini tak kuat."
Apa yang berlaku? Kita nak mati atau tak?
Takkan nak terbaring seharian.
Ini lemah.
Boleh bayangkan dah mati dan tak kagum?
Saya bersyukur dengan perjalanan ini dan komediri.
Saya habiskan banyak masa di New York City.
Tempat yang bagus untuk tingkatkan kemahiran komedi,
tapi tempat yang sukar untuk hidup.
Semasa baru tinggal di New York,
saya tak faham kenapa setiap kali memperbaharui sewa rumah,
duit sewa juga naik.
Saya tinggal di banyak tempat.
Di kebanyakan bandar lain, tuan rumah beri masa beberapa tahun
untuk meningkatkan mutu hidup.
Itu munasabah.
Tuan rumah di New York,
"Awak ada setahun untuk meningkat sepuluh peratus.
Baik awak cepat."
Sepuluh peratus banyak.
Setiap tahun.
Itu pulangan tahunan yang besar. Sangat tertekan.
Ibu bapa saya pun tak tekan saya begitu.
Rasa macam duduk di New York untuk membanggakan tuan rumah saya.
Rasa macam impian saya belikan rumah untuk tuan rumah saya.
Saya mahu itu untuk dia. Sebab dia dorong saya.
Dia percayakan saya. Dia pilih saya untuk unit 16.
Ini industri yang ada pasang surut.
Saya masih ingat ada sekali saya rasa teruja.
Saya ditawarkan persembahan di Boston.
Saya tak sabar.
Mereka akan bayar upah dan kos perjalanan saya.
Saya dapat pengesahan kereta api dari New York ke Boston.
Rupanya tiket itu lebih mahal daripada yuran persembahan saya.
Saya kecewa.
Saya mula fikirkan perkara negatif.
"Mungkin saya patut jadi kereta api.
Mungkin itu yang saya patut buat untuk berjaya.
Pasti anak saudara saya teruja jumpa saya.
Saya akan jadi pak cik kegemaran selamanya."
Antara sebab saya buat ini adalah untuk menginspirasi anak saudara saya
untuk kejar impian.
Pelawak Amerika Asia mengujakan,
tapi jadi kereta api Amerika Asia yang pertama?
Itu perintis.
Saya suka hidup ini. Saya bersyukur, tapi kadangkala saya rindu
kestabilan kerja lama saya. Dulu saya kerja pejabat.
Perkara terbaik tentang kerja pejabat ialah
kita boleh mencetak.
Kita boleh cetak apa saja.
Sebab itu saya pergi kerja, untuk dapat gaji.
Saya dapat rawatan kesihatan dan boleh cetak untuk diri dan keluarga.
Saya tahu ada pencetak di rumah. Kita semua ada.
Itu untuk kecemasan saja.
Pencetak di rumah tidak disambung pada palam sekarang.
Ia berhabuk.
Ia cuma ada dakwat sian.
Semua dokumen warna biru. "Oh, awak arkitek?"
Saya kejam pada diri sendiri di rumah.
Saya selalu halang diri mencetak. "Tak boleh.
Hafal saja."
Jika saya perlu cetak di rumah, saya akan pilih halaman.
Tak boleh "cetak semua". Itu untuk tempat kerja.
Di rumah, kita pilih halaman.
Depan dan belakang.
Skala kelabu.
Tetapan paling cair. Tak nampak dakwat, lagi bagus.
Sebab itu seronok pergi kerja. Di tempat kerja, kita cetak sesuka hati.
Kita teruja. Kita sedia mencetak sepanjang hari.
Mungkin gaji tak cukup untuk hidup mewah,
tapi boleh cetak macam orang senang.
Di tempat kerja kita boleh membazir
tanpa rasa bersalah.
Tak rasa apa-apa pun.
Pernah buang dokumen yang baru dicetak?
Awak baru tekan "cetak semua" dan ia baru keluar.
Timbunan cetakan baru.
Awak pernah buang
kertas hangat?
Rasa bersalah.
Tunggulah sehingga sejuk sebelum buang ke dalam tong sampah.
Ia baru sampai. Biarlah ia lepak dulu.
Kita tak teragak-agak sebab pejabat buat kita jadi gengster.
Pelik, bukan?
Pelik. Mereka cuba kawal kita melalui pelbagai cara di tempat kerja.
Namun, boleh cetak sesuka hati.
Mencurigakan, bukan?
Sebab mereka tahu
mereka perlu tinggalkan sesuatu untuk kita buat untuk rasa berkuasa.
Mereka tak boleh halang kita mencetak. Itu saja yang menghalang revolusi.
Apabila mereka kata, "Datang hari Jumaat selepas Hari Kesyukuran,"
saya jawab, "Okey.
Ini masa untuk saya terbitkan sendiri akaun Gmail saya.
Ini masa untuk saya simpan semuanya pada kertas.
Orang guna awan, saya akan guna pokok."
Buat pengetahuan semua,
saya beli tali pinggang boleh balik.
Sepatutnya rahsia. Saya beli seutas. Rakan sekerja ingat saya ada dua.
Jika awak tak tahu boleh balik,
ia seutas tali pinggang, hitam di belakang, perang di depan
dan kancing boleh pusing.
Jadi, kita boleh pilih nak pakai kasut perang atau kasut hitam.
Sesuaikan kancing. Pakaian sepadan, orang perasan.
Begitulah nak maju dalam hidup.
Tali pinggang boleh balik untuk waktu tertentu dalam hidup kita
semasa kita cukup bergaya untuk ada dua pasang kasut,
tapi belum bersedia untuk dua tali pinggang.
Ini waktu peralihan. Masanya akan tiba.
Satu hari nanti, kita akan mampu.
Buat masa ini, kita pusing.
Saya…
Saya ayah pembaptisan.
Kawan saya jadikan saya ayah pembaptisan anaknya.
Teman wanita saya pula ibu pembaptisan. Kami perlu kekal bersama sebab anak.
Apabila kawan awak mula dapat anak,
lebih baik awak bersedia.
Lebih baik awak bersedia untuk baca dengan kuat.
Jangan anggap awak boleh buat begitu saja.
Saya pasti awak boleh baca. Itu bukan isunya.
Isunya ialah
awak boleh berlakon?
Awak boleh buat suara untuk watak berbeza?
Boleh menyanyi? Boleh menari? Boleh kekal yakin diri
apabila mempersembahkan produksi di depan penonton yang tiada respons?
Saya pergi ke rumah kawan saya. Ingatkan makan malam saja.
Mereka letak bayi ke bawah. Mereka tanya, "Nak baca untuk dia?"
Saya kata,
"Kamu pun akan mendengar?"
Aktiviti ini untuk siapa?
Mereka beri buku berjudul Dimity Duck.
Saya tak pernah baca. Saya baca dengan yakin.
Saya kata, "Dimity Duck.
Dimity Duck jalan terkedek-kedek dan menyanyi.
Ekornya bergoyang dan sayapnya mengepak."
Selama saya baca buku itu, saya cuba untuk tak berbunyi seperti penyanyi rap.
Saya benar-benar mahu.
Sebab rima ini hebat!
Saya mahu buat yang terbaik untuk lirik ini.
"Dia terkedek-kedek dan menyanyi. Ekor bergoyang dan sayap mengepak."
Saya rasa ia sangat berharga.
Masa yang diluangkan dengan mereka berharga
sebab mereka akan beritahu kita kebenaran
tentang diri kita yang orang lain tak berani cakap.
Suatu hari, anak pembaptisan saya kata,
"Pak Cik Sheng,
gigi awak kuning dan siku awak kelabu."
Saya kata, "Selamat pagi.
Cukuplah belajar warna bulan ini.
Awak dah pandai kenal warna.
Dah sampai masa untuk belajar sampaikan sesuatu dengan berhemah."
Anak saudara saya kata,
"Pak Cik Sheng, bau nafas awak macam burung."
Itu terkunci dalam otak saya. Saya tak boleh lupa.
Budak itu dah boleh mengundi. Dah 15 tahun berlalu.
Ia lebih menyakitkan walaupun tak logik.
Ia abstrak puisi.
Saya rasa nafas saya terlalu busuk sampai budak ini menemui metafora.
Sukar apabila budak kejam. Sukar untuk terima.
Sebab mereka sangat kecil. Mereka tak tahu apa-apa.
Mereka tak dipengaruhi oleh agama, rasisme atau politik.
Ini kebencian yang tulen.
Ia bersih. Padan muka.
Sebab ia datang daripada Tuhan.
Saya pernah ke majlis perkahwinan.
Berseronok.
Kawan saya kenalkan saya kepada anak saudaranya.
Cita-citanya nak jadi pelawak.
"Boleh buat persembahan untuk dia?"
"Tak boleh. Kita di majlis perkahwinan.
Ini bukan situasi atau penonton yang sesuai.
Saya tak nak buat."
Budak kecil itu kata, "Awak tak kelakar, awak penipu."
Saya terasa.
Luka yang dalam. Semalaman terkesan. Saya tak boleh lupa.
Pernah tak budak jahat sangat dengan awak sampai awak jadi gila?
Awak mula fikir cara yang sah untuk membalas.
Saya berfikir jangka masa panjang. "Suatu hari nanti, awak akan kena.
Ya. Mungkin saya akan berhenti kitar semula.
Mungkin saya akan bantu perubahan iklim.
Harap awak suka cuaca panas!"
Saya tak pandai uruskan perasaan negatif. Itu bukan perasaan yang saya nak.
Kali terakhir saya marah, kali terakhir saya benar-benar marah,
dalam keadaan berang,
saya baling penyumbat telinga ke hujung bilik hotel.
Jika awak tahu apa-apa
tentang kemarahan
atau fizik,
awak tahu
tiada kepuasan
dalam membaling busa.
Tak hilangkan tekanan.
Ia cuma mengesahkan kita marah dan bodoh sekarang.
Itu percutian keluarga.
Saya kongsi bilik dengan ayah. Saya tahu dia berdengkur.
Saya sedia dengan penyumbat telinga.
Namun, satu malam, saya terjaga dan satu penyumbat hilang.
Saya cari di sekeliling. Tak jumpa.
Satu saja tak berguna.
Saya kecewa, jadi saya lontar penyumbat itu dalam kegelapan.
Saya naik semula ke katil dan jumpa satu lagi penyumbat di selimut.
Ini pun tak membantu sekarang, jadi saya melontarnya.
Saya baring.
Saya tak tidur.
Setelah sekian lama, akhirnya saya kejut ayah saya.
Itu saat yang sangat mencabar
sebab kita perlu jelaskan kepada seseorang yang tidur mati
bahawa mereka menjengkelkan selama tiga jam.
Mereka tak faham dan rasa tak bersalah.
Mereka percaya sepenuh hati mereka tak bersalah.
Mereka pula cuba salahkan kita. Mereka pandang kita macam kita jahat.
Ayah saya kata, "Apa masalah awak?"
Saya jawab, "Peliknya ayah tak tahu."
Tak apa, sebab saya rakam. Saya ada tiga jam rakaman…
Saya ada tiga jam siri dokumentari mini
ayah mati dengan bunyi yang kuat.
Pada saat terakhir, ayah pilih untuk hidup.
Ayah kembali kepada kami.
Ayah buat berkali-kali. Ayah tercekik dan selamatkan diri berkali-kali.
Ia menakutkan.
Saya pemerhati yang tak bersalah.
Pada jam pertama, saya takut dan risau.
Kadangkala dengkuran berhenti. Saya lega.
Saya juga rasa,
"Adakah dia dah mati?"
Pada jam kedua, hidup atau mati. Pilih satu. Biar kami teruskan kehidupan.
Pada jam ketiga, saya buat kajian.
Septum bengkok.
Mesin CPAP.
Saya berfikir. Saya baru terfikir.
Bagaimana berdengkur terselamat semasa evolusi?
Itu tak masuk akal.
Secara biologi, berdengkur tak patut wujud lagi.
Berdengkur tak layak dalam kolam gen.
Itu bukan sifat yang sesuai untuk ikhtiar hidup.
Awak tak sedar!
Bising pula.
Awak mangsa yang sempurna.
Sepatutnya harimau bertaring panjang dah makan awak semasa tidur.
Awak dedahkan lokasi semua orang.
Pernah cuba tiru orang berdengkur?
Ada agenda, bukan?
Sebab esoknya, walaupun tetapan bunyi terkuat,
rakaman tak merakam apa yang awak fikir berlaku.
Awak kata, "Lupakan rakaman. Saya buat secara langsung.
Saya akan tunjuk apa awak buat kepada saya."
Kita cuba berdengkur pada mereka sekuat yang boleh.
Namun, selepas dua saat, kita mula rasa sakit.
Kita tak boleh kekalkannya. Ketika itu kita sedar ia kuasa ajaib penjahat.
Ia keajaiban yang keji
apabila seseorang boleh berdengkur semalaman
dan bangun dalam keadaan segar.
Mereka berlalu tanpa kecederaan.
Sepatutnya ada banyak darah di merata tempat.
Walaupun ada drama dengkuran,
saya menjadi lebih rapat dengan ibu bapa saya.
Satu perkara mengejutkan yang merapatkan kami ialah buah.
Orang Asia tua suka buah-buahan.
Ingat baik-baik.
Ambil tahu musim buah kalau nak bercinta dengan orang Asia tua.
Awak perlu tahu apa yang manis dan ranum sekarang.
Setiap orang Amerika Asia ada memori ibu bapa mereka
hantar mereka dalam misi mencuri buah di laman jiran.
Saya hargai memori itu.
Saya tahu ia salah, tapi seronok.
Saya juga faham.
Ibu bapa saya imigran dari Taiwan.
Mereka membesar dalam keadaan miskin. Tiada apa-apa semasa kecil.
Semasa kecil, mak saya tak berminat dengan hari jadi
sebab hadiah yang mereka beri hanya sebiji telur ayam.
Zaman kecil saya berbeza.
Hari jadi saya ada kek dan hadiah. Kawan-kawan akan bermalam.
Kami baling telur pada rumah orang pada waktu malam.
Sukar nak percaya perubahan yang berlaku dalam satu generasi.
Itu perubahan yang besar daripada parti hari jadi sebiji telur
kepada kehidupan selesa yang saya dapat.
Ia menakjubkan.
Saya bersyukur ibu bapa saya berimigrasi,
tapi walaupun saya bersyukur,
saya tak pasti saya akan buat begitu untuk anak-anak saya.
Itu sangat menyusahkan.
Banyak penderitaan dan pengorbanan.
Boleh bayangkan
meninggalkan tempat asal?
Fikirkan benar-benar meninggalkan
tempat asal.
Tinggalkan keluarga, kawan-kawan, komuniti.
Tinggalkan semua kebiasaan.
Kita berpindah ke negara asing yang kita tak tahu bahasanya
supaya cucu-cicit kita mendapat lebih peluang.
Kemudian anak kita buat komediri.
Itu menyedihkan.
Mereka tak tahu ini risiko.
Semasa mereka fikir untuk tinggal atau pergi,
mereka tak sangka dia akan cari jalan baru untuk hidup susah.
Kita cukupkan keperluan untuk berjaya.
Dia mungkin akan sengaja pilih hidup susah.
Mereka hantar saya ke kolej. Saya ada ijazah perniagaan.
Saya permainkan harapan dan impian mereka sehingga tamat belajar.
Kemudian saya kata, "Kamu tertipu!
Saya gurau saja, mak."
Mak saya tak tahu apa itu komediri.
Dia beritahu kawan-kawan dia saya badut yang bercakap.
Namun, mereka bangga dengan saya.
Saya andaikan. Mereka belum cakap.
Ibu bapa saya bangga dengan saya sebab saya agak tinggi.
Ibu bapa imigran suka anak-anak yang tinggi.
Itu yang mereka paling suka.
Mereka anggap itu kemajuan.
Itu pengesahan pilihan hidup mereka.
Ia menunjukkan bahawa anak-anak mereka dapat khasiat yang mereka tak dapat.
Sekarang boleh mencuri buah dari tempat yang lebih tinggi.
Saya bersyukur. Saya nak buat mereka bangga.
Industri ini sukar. Saya cuba berusaha.
Saya cuba buat perkara yang saya fikir orang dewasa buat.
Baru-baru ini, saya mula buat kajian tentang sesuatu yang dipanggil
"hartanah".
Betul? Sebab saya ada simpanan dan saya dipengaruhi bahawa dah tiba masa
untuk saya fikir membeli rumah di Los Angeles. Mungkin saya mampu.
Jadi, saya cari maklumat. Rupanya saya perlu pinjam sejuta dolar.
Saya baru dan naif, tapi jika perlu pinjam sejuta dolar
untuk beli rumah, saya rasa
saya tak mampu.
Ejen saya kata, "Tak apa. Kami akan bantu dapatkan gadai janji."
Jadi, saya isi permohonan sesuatu yang dipanggil pinjaman jumbo.
Itu istilah teknikal. Dalam permohonan, ia ditulis J-U-M-B-O, "Jumbo".
Kita tahu jumlah itu mengarut
apabila orang perniagaan guna perkataan kartun.
Kalau nak lulus pinjaman jumbo, bayaran muka kena gila.
Anehnya ada orang luluskan.
Pinjaman jumbo saya diluluskan. Saya terkejut.
Apabila saya nampak…
Mereka fikir saya layak.
Mereka fikir saya layak satu juta dan bunga sebanyak 900,000.
Mereka jangkakan saya boleh beri mereka dua juta dalam tempoh hayat saya.
Mereka tahu apa yang saya tak tahu.
Itu mengujakan, bukan?
Saya takkan beli rumah, tapi sebagai pelawak
saya suka diperakui oleh orang yang tak dikenali.
Saya selalu tertanya-tanya, siapa pegawai pinjaman itu?
Siapa yang bekerja di bank itu, semak permohonan saya,
"Sheng Wang, umur 42 tahun, orang Amerika Taiwan
yang cuba berjaya sebagai pelawak komediri."
Ini pertaruhan yang teruk,
tapi kita akan bertaruh hari ini.
Saya Sheng Wang. Terima kasih banyak, semua!
Terima kasih, semua.
Saya hargainya.
Jaga diri. Sayang kamu semua.
Jaga diri.
Terjemahan sari kata oleh Aisyah S